Na temelju članka 22. Odluke o javnim i počasnim priznanjima Općine Matulji („Službene novine Primorsko-goranske županije“ br. 20/03, 30/03, 22/07, 43/08, 49/09, 2/12 i 3/15), Odbor za društvene djelatnosti Općinskog vijeća Općine Matulji objavljuje

# J A V N I P O Z I V

**ZA PODNOŠENJE PRIJEDLOGA**

**ZA DODJELU JAVNIH PRIZNANJA OPĆINE MATULJI**

**za 2017. god.**

**I**

1. NAGRADA ZA ŽIVOTNO DJELO dodjeljuje se fizičkim osobama,za osobite uspjehe u razvoju društvenih odnosa i unapređenju gospodarstva,obrazovanja, znanosti,kulture,tjelesne kulture,zdravstva,socijalne skrbi i drugih djelatnosti djelatnosti,posebno značajnih za Općinu,kada se ocijeni da je odnosna osoba sve svoje objektivne mogućnosti utkala u odnosno djelo i u tome postigla svoj neponovljiv rezultat u odnosnoj oblasti.

Nagrada za životno djelo Općine Matulji dodjeljuje se fizičkoj osobi s prebivalištem na području Republike Hrvatske,pod uvjetima iz prethodnog stavka ove točke.

2. NAGRADA OPĆINE MATULJI dodjeljuje se fizičkim i pravnim osobama, za osobite uspjehe u razvoju društvenih odnosa i unapređenju djelatnosti iz područja gospodarstva, obrazovanja, znanosti, kulture, tjelesne kulture, zdravstva, socijalne skrbi i druge djelatnosti, od posebnog značaja za Općinu Matulji.

Nagrada Općine Matulji dodjeljuje se domaćoj ili stranoj fizičkoj i pravnoj osobi pod uvjetima iz prethodnog stavka ove točke.

3. GRB OPĆINE MATULJI dodjeljuje se građanima Općine Matulji, ostalim građanima Republike Hrvatske, te građanima drugih zemalja, za zasluge za opći razvoj demokracije i napredak čovječanstva.

4. POVELJA POČASNOG GRAĐANINA OPĆINE MATULJI

Počasnim građaninom Općine Matulji može se proglasiti građanin Republike Hrvatske ili druge države, koji je svojim radom, znanstvenim i političkim djelovanjem značajno pridonio napretku i ugledu Općine, ostvarivanju i razvoju demokracije u Republici Hrvatskoj ili svijetu, miru u svijetu i napretku čovječanstva.

Počasnim građaninom Općine ne može se proglasiti osoba koja ima prebivalište na području Općine.

# II

Prijedlog za dodjelu javnih priznanja iz točke I ovog Poziva, mogu dati:

* najmanje 1/5 vijećnika u Općinskom vijeću,
* radna tijela Općinskog vijeća Općine Matulji,
* Općinski načelnik Općine Matulji,
* udruge građana,
* grupa od najmanje 10 građana,
* pravne osobe koje imaju sjedište na području Općine Matulji.

# III

Prijedlog za dodjelu javnih priznanja podnosi se u pismenom obliku i mora sadržavati:

* ime i prezime, odnosno naziv predlagatelja,
* prebivalište, odnosno sjedište predlagatelja,
* ime i prezime, odnosno naziv osobe koja se predlaže za priznanje (predloženik),
* životopis predloženika,
* vrstu priznanja i područje za koje se predlaže,
* iscrpno obrazloženje postignuća i doprinosa zbog kojih se predlaže dodjela priznanja.
* životopis do 20 redaka i formulacija zasluga pisanih u 15 redaka zbog kojih se osoba predlaže za dodjelu priznanja.

# IV

Na zahtjev Odbora za društvene djelatnosti Općinskog vijeća Općine Matulji, predlagatelj priznanja dužan je dostaviti i naknadno zatražene dopunske podatke i dokumentaciju.

# V

Prijedlozi za dodjelu priznanja s obrazloženjem i potrebnom dokumentacijom dostavljaju se poštom ili predaju osobno u zatvorenoj koverti na adresu OPĆINA MATULJI, Matulji, Trg M. Tita 11, s naznakom «JAVNI POZIV ZA PODNOŠENJE PRIJEDLOGA ZA DODJELU JAVNIH PRIZNANJA OPĆINE MATULJI ZA 2017. g.– NE OTVARATI».

Rok za podnošenje prijedloga je najkasnije do **31.12. 2016.** god.

Prijedlozi koji se ne dostave do 31. 12. 2016. god, odnosno koji na omotnici imaju žig pošte s kasnijim datumom, ne uzimaju se u razmatranje.

KLASA: 612-01/16-01/27

URBROJ: 2156-04-01-15-1

Matulji, 14.11.2016.

Odbor za društvene djelatnosti

Općinskog vijeća Općine Matulji